ยังฟรีอยู่ รวมเส้นทางคมนาคมวิ่งฟรี เอาใจคนเดินทางกลับ
หมดเวลาสนุกแล้วสิ ทีนี้ก็ถึงเวลาเดินทางกลับ วันนี้ ,คาร์มิ, เลยรวบรวมการคมนาคม เส้นทาง ถนนที่ไม่มีค่าธรรมเนียม หรือวิ่งฟรีมาฝากทุกคน เพื่อจะได้วางแผนการเดินทางได้อย่างถูกต้อง แถมยังประหยัดได้มากโข ไปดูกันสิว่าเวลานี้ยังมีอะไรฟรีอยู่บ้าง ??,1. มอเตอร์เวย์ยังฟรี,เช่นเคยเหมือนทุกปี กับเทศกาลสงกรานต์แบบนี้ ที่กรมทางหลวงได้กำหนดยกเว้นค่าผ่านทางมอเตอร์เวย์หมายเลข 7 เส้นทางกรุงเทพฯ-พัทยา และมอเตอร์เวย์หมายเลข 9 เส้นทางบางปะอิน-บางพลี ซึ่งก็เปิดให้ประชาชนวิ่งฟรีมาตั้งแต่วันที่ 11 เมษายนแล้ว จนวันนี้ก็ยังฟรี และจะยังฟรีไปจนถึงเวลา 24.00 น. ของวันที่ 18 เมษายน 2561 ใครผ่านทางนี้ สบายอุรากันเลยจ้ะ เพราะประหยัดได้มากโขอยู่,2. บูรพาวิถีก็ฟรีจ้า,อีกหนึ่งเส้นทางเข้าออกเมืองหลวงทางด้านตะวันออก ที่การทางพิเศษแห่งประเทศไทยกำหนดยกเว้นค่าผ่านทางช่วงสงกรานต์ โดยเปิดให้รถยนต์วิ่งผ่านได้ฟรีบนเส้นทางพิเศษบูรพาวิถี หรือบางนา-ชลบุรี ที่เริ่มฟรีตั้งแต่วันที่ 11 เม.ย. จนถึงเวลา 24.00 น. ของวันที่ 18 เม.ย. 2561 เช่นกัน ใครอยากไปชลบุรีรีบไปเลยจ้า,3. ไหว้พระ 10 วัดฟรี,ยังมีเวลาอีก 1 วัน เมื่อ ททท. จับมือ ขสมก. จัดรถเวียน สวัสดีปีใหม่ไทยไหว้พระ 10 วัดฟรี ในเส้นทางอนุสาวรีย์ชัยสมรภูมิ - วัดเบญจมบพิตรดุสิตวนารามราชวรวิหาร - วัดสามพระยาวรวิหาร - วัดชนะสงครามราชวรมหาวิหาร - วัดบวรนิเวศราชวรวิหาร - วัดมหาธาตุยุวราชรังสฤษฎิ์ราชวรมหาวิหาร - วัดพระศรีรัตนศาสดาราม - วัดพระเชตุพนวิมลมังคลารามราชวรมหาวิหาร - วัดสุทัศนเทพวรารามราชวรมหาวิหาร - วัดราชนัดดารามวรวิหาร - วัดสระเกศราชวรมหาวิหาร - อนุสาวรีย์ชัยสมรภูมิ,อิ่มบุญกันทั่วหน้า ใครไปแล้วหลง หรืองงงวยในข้อมูล โทร.1672 เลยจ้า,4. ตรวจสภาพรถฟรีก่อนเดินทางกลับ,ปิดท้ายที่งานบริการ ของกรมการขนส่งทางบก กับกิจกรรม ตรวจรถฟรี ขับขี่ปลอดภัย เพื่อเพิ่มความปลอดภัยให้กับผู้ที่เดินทางและใช้รถใช้ถนนอย่างต่อเนื่อง แม้จะอยู่ในช่วงท้ายของเทศกาลสงกรานต์ โดยประชาชนสามารถนำรถเข้าตรวจสภาพเบื้องต้นก่อนออกเดินทางกลับได้ฟรีตั้งแต่วันนี้ - 30 เมษายน 2561 ณ กรมการขนส่งทางบกทั่วประเทศ,รู้แบบนี้แล้ว ,คาร์มิ, ขอให้ทุกคนเดินทางปลอดภัย เมาไม่ขับ หลับก็นอนก่อนนะคะ ทุกชีวิตมีค่า ทุกการเดินทางรอคุณกลับมาอย่างปลอดภัย แล้วเจอกันนะจ๊ะ.
วันนี้ คาร์มิ เลยรวบรวมการคมนาคม เส้นทาง ถนนที่ไม่มีค่าธรรมเนียม หรือวิ่งฟรีมาฝากทุกคน เพื่อจะได้วางแผนการเดินทางกลับได้อย่างถูกต้อง
เส้นทางคมนาคม,มอเตอร์เวย์,วิ่งฟรี,ยกเว้นค่าธรรมเนียม,คาร์มิ